**„General Financing“ ekstremalaus bėgimo**

**NUOSTATAI**

**I. ORGANIZATORIAI**

Žygiai.lt, asociacija „Sporto renginiai“

**II. NUOTOLIAI, VARŽYBŲ VIETA IR STARTO LAIKAS**

2014 m. rugpjūčio 10 d., Širvintų r., Pamusės kaimas.

Renginio metu galima bus varžytis trijose rungtyse:

1. 1 km rungtis (vaikai) – 13.00 val.
2. 5 km ir 10 km rungtys – 13.15 val.
3. Apdovanojimai po finišo.

**III. TIKSLAI IR UŽDAVINIAI**

1. Gausinti masinių renginių kiekį Širvintų rajone bei skatinti gyventojų aktyvumą.
2. Populiarinti bėgimą, žygiavimą, lengvąją atletiką Lietuvoje.
3. Skatinti bėgimą, žygiavimą kaip sveiką gyvenimo būdą šalies gyventojų tarpe.
4. Išaiškinti pajėgiausius renginio dalyvius.

**IV. RENGINIO ORGANIZATORIŲ ATSAKOMYBĖ IR PAREIGOS**

1. Registruoti renginio dalyvius, pagaminti ir išduoti numerius, nustatyti renginio rungčių nugalėtojus ir prizininkus.

2. Paruošti saugią bėgimo trasą.

**V. DALYVIAI**

1. Renginyje gali dalyvauti visi norintys, užpildę registracijos formą, pasitikrinę savo sveikatą bei pristatę gydytojo pažymą leidžiančia dalyvauti sporto renginiuoseir tai patvirtinę savo parašu. Visi dalyviai bėgime dalyvauja laisva valia ir niekieno neverčiami ir prisiima visą su dalyvavimu renginyje susijusią (tame tarpe su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų. Bėgikai, atsiimdami numerį, privalo turėti asmens dokumentą. Už nepilnamečius, dalyvaujančius renginyje atsako jų tėvai, globėjai arba treneris.

2. Kiekvienas dalyvis užsiregistruodamas savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai ir be atskiro sutikimo naudoti rinkodaros tikslais.

3. 5 km ir 10 km rungtyse gali dalyvauti ne jaunesni kaip 13 metų (2001 m).

4. 1 km rungtyje gali dalyvauti ne vyresni nei 12 metų (2002 m).

**VI. SPECIALIOS SĄLYGOS IR APRIBOJIMAI**

1. Registruotis į bet kurią rungtį galima tik savo vardu. Savo numerį perduoti kitam dalyviui draudžiama. Tokiu atveju dalyviai bus diskvalifikuojami, o rezultatai į renginio protokolą neįtraukiami.

2. Jei užsiregistravęs dalyvis nori keisti rungtį, jis turi sumokėti rungties keitimo mokestį – 10 Lt.

3. Kiekvienas dalyvis, varžybose privalo turėti ant marškinėlių tvarkingai pritvirtintą numerį. Numeris turi būti ant marškinėlių priekio (krūtinės), aiškiai matomoje vietoje.

4. Dalyviams bei juos palaikantiems asmenims griežtai draudžiama naudoti bet kokias transporto priemones, pvz.: dviračius, riedučius, riedlentes, ir kitas ratuotas transporto priemones. Dalyviai, pažeidę šį nuostatų punktą, bus diskvalifikuojami.

5. Dalyviams varžybų metu draudžiama naudotis bet kokia asmenine palyda. Pažeidusieji šią taisyklę dalyviai bus diskvalifikuojami.

6. Renginio metu draudžiama trasoje vedžiotis bet kokius gyvūnus.

7. Varžybų dalyviams nors kiek nukrypti nuo bėgimo trasos (be teisėjo leidimo) yra draudžiama. Dalyviai, pažeidę šią taisyklę, bus diskvalifikuojami.

8. Bet kokios dalyvių pretenzijos turi būti pateiktos raštu varžybų vyr. teisėjui (M. Preikšaičiui) ne vėliau kaip per 30 minučių po varžybų pabaigos. Dalyvis, pateikdamas pretenziją, privalo sumokėti 100 litų mokestį, kuris grąžinamas tik tuo atveju, jeigu apeliacinė komisija (renginio direktorius, vyr. teisėjas) pretenziją patenkins. Kol dalyvis nesumoka šio mokesčio, pretenzijos nesvarstomos.

**XII. DALYVIŲ REGISTRAVIMAS IR NUMERIŲ IŠDAVIMAS**

1. Dalyvių registracija iki 2014 08 08 24.00 val. vyksta svetainėje –  [www.begam.lt](http://www.begam.lt/)
2. Rugpjūčio 9 d. – informuosime vėliau.
3. Rugpjūčio 10 d. (varžybų dieną) nuo 10.00 iki 12.00 val. galima registruotis ir pasiimti dalyvio numerius – Širvintų r. Pamūsės kaime (starto vieta).
4. Dalyvis, tik tinkamai užpildęs registracijos formą ir apmokėjęs starto mokestį, įtraukiamas į starto protokolą.

**VII. APDOVANOJIMAI**

1.**5 km, 10 km ir 1 km rungčių apdovanojimai:**

1 – 3 vietas užėmę vyrai ir moterys apdovanojami nugalėtojų taurėmis.

Visiems, pasiekusiems finišą įteikiami atminimo medaliai bei renginio sertifikatai.

**XI. DALYVIŲ STARTINIS MOKESTIS**

1.**5 km ir 10 km rungčių dalyviams nustatomas šis starto mokestis:**

а. užsiregistravusiems iki 2014 m. liepos 31 d. – 40 Lt;

b. užsiregistravusiems 2014 m. rugpjūčio 1 d. – rugpjūčio 9 d. – 50 Lt;

c. registruojantis 2014 m. rugpjūčio 10 d. – 60 Lt.

2. **1 km rungties dalyviams nustatomas šis starto mokestis:**

а. užsiregistravusiems iki 2014 m. liepos 31 d. – 10 Lt;

b. užsiregistravusiems 2014 m. rugpjūčio 1 d. – rugpjūčio 9 d. – 15 Lt;

c. registruojantis 2014 m. rugpjūčio 10 d. – 20 Lt.

3. Dalyvio startinis mokestis mokamas per mokėjimai.lt sistemą arba tiesiogiai į Asociacijos SPORTO RENGINIAI atsiskaitomąją sąskaitą – LT55 7300 0101 0353 7642 AB Swedbank. Įmonės kodas – 301119747.

4.Jei užsiregistravęs asmuo per 7 darbo dienas nesumoka nurodyto starto mokesčio, jis automatiškai šalinamas iš užsiregistravusių dalyvių sąrašų. Toks dalyvis, norėdamas dalyvauti, privalo registruotis iš naujo. Mokėjimas turi būti vykdomas pagal mokėjimo dieną nustatytą starto mokesčio tarifą. Sumokėjus netinkamą starto mokestį, jis nebus užskaitomas!

5**.** Dalyvio startinis mokestis negrąžinamas ir neperleidžiamas kitam dalyviui.

**XII VARŽYBŲ TRASA**

Pamusės kaimo pievos, samanos, pelkės ir miško takeliai. Trasa nužymėta skiriamąja žyma. 1 ratas – 5 km.